Վերջին երեք տա­րինե­րուն անվտան­գութեան պատ­ճա­ռաբա­նու­թիւննե­րով չէր իրա­կանա­ցած Աղ­թա­մարի ուխտագ­նա­ցու­թիւնը։ Այս տա­րի իշ­խա­նու­թիւննե­րը աւե­լի ձեռնտու գտան քա­ղաքա­կան պայ­մաննե­րը եւ Մշա­կոյ­թի նա­խարա­րու­թեան թոյլտո­ւու­թեամբ ան­գամ մը եւս Վա­նայ Լճի վրայ ղօ­ղան­ջե­ցին Աղ­թա­մարի Սուրբ Խաչ եկե­ղեց­ւոյ զան­գակնե­րը։ Արա­րողու­թեան ներ­կայ գտնո­ւեցան Պո­լիսէն ժա­մանած շուրջ 1,500 ուխտա­ւոր­ներ, որոնց միացան նաեւ Հա­յաս­տա­նէն եկած մօ­տաւո­րապէս 40 հո­գինե­րէ բաղ­կա­ցող խումբ մը։ Այդ բո­լորէն զատ ինչպէս նա­խորդ տա­րինե­րուն, այս տա­րի եւս բազ­մա­թիւ ծպտեալ հա­յեր փու­թա­ցած էին այս ար­տա­կարգ արա­րողու­թեան ներ­կայ գտնո­ւելու հա­մար։ Սուրբ պա­տարա­գին նա­խագա­հեց Պատ­րիաքա­կան ընդհա­նուր փո­խանորդ Արամ արք. Աթէ­շեան եւ պա­տարա­գը մա­տոյց Կրօ­նական ժո­ղովի ատե­նապետ Թա­թուլ ծ. վար­դա­պետ Անու­շեան։